Հիմնադրամի գործադիր տնօրենի տեղակալ Գ. Գարեգինյանը ներկայացրել է հիմնադրամի գործունեության տարեկան հաշվետվությունը, մասնավորապես, անդրադարձ է կատարվել հանրակրթական դպրոցների «Հայրենագիտություն-5», «Բնագիտություն-5-6», «Կենսանաբություն-7-8», «Ֆիզիկա-7-9», «Քիմիա-7-9», «Հայոց պատմություն-6-7», «Հայոց պատմություն-8-9», «Համաշխարհային պատմություն-6-7», «Համաշխարհային պատմություն-8-9», «Հասարակագիտություն-8-9» , «Աշխարհագրություն-6», «Աշխարհագրություն-7-8» դասագրքերի և ուսուցչի ձեռնարկների հրատարակման մրցույթի բացման, գնահատման և հաստատման աշխատանքներին: ՀՀ ԿԳ նախարարի 30.11.12թ. թիվ 1094-Ա/Ք «2013-2014 ուսումնական տարվա մրցույթով հաղթած դասագրքերը փորձարկելու մասին» հրամանի համաձայն` 20 անուն դասագիրք փորձարկման նպատակով տրամադրվել է հանրապետության 90 դպրոցի, ինչպես նաև դրանց էլեկտրոնային տարբերակները տեղադրվել են Կրթական տեխնոլոգիաների ազգային կենտրոնի /ԿՏԱԿ/ կայքում: 2012-2013 ուսումնական տարում սոցիալապես անապահով ընտանիքների երեխաներին անվճար դասագրքեր տրամադրելու նպատակով պետական ուսումնական հաստատություններին պետական բյուջեի միջոցներից հատկացվել է 120մլն.դրամի չափով փոխհատուցում: